Begrepet rettslig standard kan forstås i snever og vid forstand. I norsk rett er begrepet rettslig standard (i vid forstand) også blitt brukt om det som kalles generalklausuler og andre vage og vurderingspregede normer. Generalklausuler er lovbestemmelser som inneholder et svært skjønnsmessig vurderingstema, f.eks. «urimelig pris», «utilbørlig konkurranse», i motsetning til regler der vilkårene for bruk av regelen er forholdsvis presist og uttømmende beskrevet.